**Ann Rutherford** (født 2. november 1917, død 11. juni 2012) var en canadisk-amerikansk skuespiller. 

Rutherfords far var tenor for New York Metropolitan Opera, og hennes mor var skuespiller i stumfilmer. Da hun var ni år flyttet familien til Los Angeles. Rutherford var gift to ganger. Den 31. desember 1942, giftet hun seg med David May II, barnebarn av grunnleggeren av varehusene May Company, paret hadde en jente, Gloria, født i mai 1943. I juni 1953 ble Rutherford og May skilt i en domstol i Juarez i Mexico.

Den 7. oktober 1953 i New York City giftet Rutherford seg med skuespiller og produsent William Dozier, skaperen av TV-serien *Batman* som gikk fra 1966 til 1968. Hennes andre ektemann døde i Santa Monica av et slag den 23. april 1991. I 1935 begynte Rutherford sin karriere i Hollywood med hovedrollen som «Joan O'Brien» i den dramatiske filmen *Waterfront Lady* for filmstudioet Mascot Pictures.

Rutherford hadde snart etablert seg som populær skuespiller, og signerte en filmkontrakt med Metro-Goldwyn-Mayer Studios. Hennes mest kjente filmer fra MGM var *A Christmas Carol* (1938) og *Pride and Prejudice* (1940). På begynnelsen av 1940-tallet forlot Rutherford MGM for å samarbeide uten kontrakt med ulike filmstudioer. I denne perioden spilte hun i filmer som Orchestra Wives (1942), *Two O'Clock Courage* (1945), og *The Secret Life of Walter Mitty* (1947).

I 1950 pensjonerte Rutherford som skuespiller. I 1972 returnerte Rutherford til MGM for å lage filmen *They Only Kill Their Masters*. På 1970-tallet hadde Rutherford to gjesteopptredener på TV som «Aggie Harrison», mor til Suzanne Pleshettes karakter «Emily Hartley» på *The Bob Newhart Show*. Rutherford ble tilbudt rollen som «Rose Calvert» i filmen *Titanic* (1997), men takket nei. Rollen gikk i stedet til Gloria Stuart. Rutherford døde 11. juni 2012 i Beverly Hills i California etter lang tids skrantende helse på grunn av hjerteproblemer.

Filmografi (utvalg)
-------------------

* 

* 1937 – *En brud i rødt*
* 

* 1938 – *Andy Hardy og kjærligheten*
* 

* 1972 – *Hvem drepte?*

Referanser
----------

1. 1 2   Gemeinsame Normdatei, GND-ID 1061286142, besøkt 15. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   filmportal.de, Filmportal-ID 07c9ac67175c4605ac721da6fc533a6c, besøkt 9. oktober 2017[Hentet fra Wikidata]
4. ↑   Find a Grave, Find a Grave 91807840, besøkt 9. oktober 2017[Hentet fra Wikidata]
5. ↑   «Ann Rutherford, actress in 'Gone With the Wind', dies at 94», besøkt 13. juni 2012[Hentet fra Wikidata]
6. 1 2   Kindred Britain[Hentet fra Wikidata]

Eksterne lenker
---------------

* (en) Ann Rutherford på Internet Movie Database Rediger på Wikidata

* (sv) Ann Rutherford i Svensk Filmdatabas Rediger på Wikidata

* (da) Ann Rutherford på Filmdatabasen Rediger på Wikidata

* (fr) Ann Rutherford på Allociné Rediger på Wikidata

* (en) Ann Rutherford på AllMovie Rediger på Wikidata

* (en) Ann Rutherford hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |